Foto: Čitatelj Indexa



NA TRGU Gaje Bulata pred kazalištem u Splitu automobil do automobila. Svatovi su večeras potpuno zakrčili prostor u kojem prometovanje nije ni dopušteno. Usred pješačke zone naslagane su limuzine, nešto dalje su svatovi na ulazu u crkvu Gospe od zdravlja. Atmosfera je opuštena, a na vidiku nema ni policije, ni prometnog redarstva.



Policija prebacuje odgovornost na prometno redarstvo

Pitali smo policiju je li ovo uobičajeno i što poduzimaju kod ovakvih situacija? Do trga pred kazalištem treba preći petstotinjak metara ulicama kojima mogu prometovati samo vozila s posebnom dozvolom i gradski prijevoz. U policiji su nam odgovorili tek da su parkirani automobili u nadležnosti prometnog redarstva.

Tekst se nastavlja ispod oglasa

Gradonačelnik Ivo Baldasar planirao je inače urediti trg pred kazalištem s par stabala, što bi totalno poremetilo koncept svatovima koji ovako imaju jedinstvenu priliku da stignu autima pred samu crkvu. Čemu se, naime, inkomodirati pješačenjem do niti 100 metara udaljenog gradskog parkinga s naplatom?